Sensatsiya. «Barselona» yirik hisobda yutqazib turnirni tark etdi

«Roma» Chempionlar ligasining chorak finali javob uchrashuvida «Barselona»ni mag‘lubiyatga uchratdi. Rimdagi «Olimpiko» stadionida kechgan uchrashuv mezbonlarning 3:0 hisobidagi g‘alabasi bilan yakunlandi va italiyaliklar yarim finalga yo‘l oldi.
O‘yinning 6-daqiqasida Edin Djyeko Daniele De Rossining pasidan keyin Mark-Andre ter Shtegen qo‘riqlayotgan darvozani ishg‘ol qildi. 58-daqiqada rimliklar sardori De Rossi penaltini aniq ijro etib, jamoasi ustunligini oshirdi. O‘yin yakuniga 8 daqiqa qolganida esa Kostas Manolas boshi bilan to‘pni darvozaga yo‘llab, qahramonga aylandi.
Birinchi uchrashuvda «Barselona» 4:1 hisobida g‘alaba qozongandi. Safardagi gol evaziga «Roma» turnirdagi ishtirokini davom ettiradigan bo‘ldi.
Chempionlar ligasi

1/4 final

Javob uchrashuvlari
Roma Italiya – Barselona Ispaniya 3:0 (1:0, 2:0)
Gollar: 1:0 – 6 Djyeko, 2:0 – 58, penalti de Rossi, 3:0 – 82 Manolas.

Roma – Alisson, Fasio, Jyezus, Kolarov, Manolas, Nainggolan (El-Shaaravi, 77), Florentsi, Strotman, de Rossi, Djyeko, Shik (Under, 73).

Barselona – ter Stegen, Pike, Alba, Nelson Semedu (Dembele, 85), Umtiti, Serdji Roberto, Rakitich, Buskets (Pako Alkaser, 85), Inesta (Andre Gomesh, 81), Messi, Suares.

Ogohlantirishlar: Fasio (38), Jyezus (44), Pike (57), Messi (63), Suares (72).

Birinchi o‘yin: 1:4.